Iguazu Falls - Argentina - OnTrip.dk
Iguazu Falls - Argentina17. august 2014|In Attraktioner, Argentina|By Annette Seier - OnTrip.dk
Iguazu Falls – Argentina17. august 2014|In Attraktioner, Argentina|By Annette Seier - OnTrip.dkIguazu Falls ligger på grænsen mellem Brasilien og Argentina og kommer fra store Iguazu floden. 80 % af vandfaldende ligger i Argentina i den argentinske Iguazu Nationalpark. Vandfaldene er et af verdens 7 naturvidunder og er på Unesco verdensarvsliste. Fra Argentina kommer du tættest på vandfaldene, så det skulle vi opleve. Det medførte derfor at vi skulle en tur over grænsen, fra vores hotel som lå i Brasilien. Fakta om Iguazu Falls
Vandfaldene regnes for de mest vandkraftigste i verden og breder sig over en strækning på næsten 2,7 km, heraf er hele 1,8 km med vand der fosser ud over kanten fordelt på 270 enkelte fald. I de perioder med store vandmængder, fosser der i gennemsnit 5.000 tons vand i sekundet igennem vandfaldene.
Vandfaldene kaldes Iguazu, som er det Argentinske navn og Iguacu som er det Brasilianske navn. Vi har valgt at bruge det Argentinske navn Iguazu,
Ankomsten til Iguazu Falls
Vi valgte at hyre en bil med chauffør som på kun 30 minutter kørte os, fra vores hotel til Nationalparken. Vi havde vores pas med og det gik hurtigt samt problemfrit ved grænseovergangen.
Vi ankom og skulle derefter med et lille minitog, som transporterede os længere ind i parken. Vel ankommet til vores slutdestination stod vi af og havde herefter en meget smuk gåtur over masser af vand igennem en smuk natursti ud til det største frie fald Devil’s Throat (djævlens gab) som har et fald på enorme 300 meter.
Inden vi nærmede os kunne vi se vanddampskyen over faldet og høre larmen. Da vi kom helt frem, var larmen overdøvende og vi kunne se et stort hul i vandet.
Via broer gik vi længere ud og fremme ved en platform, var vi nu kommet helt tæt på faldet og det hele føltes både farligt og fascinerende. Lyden og vanddampene væltede ind i vores hoveder, så Devil’s Throat var en oplevelse for hele kroppen.
En af verdens største naturoplevelser, hvor vi virkelig kunne føle naturens kræfter hel tæt på.
Vi gik ovenpå vandfaldene
Herefter gik vi tilbage, tog toget og stoppede ved et af de mange stop, der er på strækningen. Vi gik gennem skoven, hvor vi kiggede på dyrelivet og den meget smukke vegetation. Stedet har nemlig mange sjældne arter af flora og fauna. Årsagen til dette er at vandstøvet fra Iguazu Falls er meget befordrende for vegetationen.
Vi kunne herefter vælge, at gå ovenpå vandfaldene eller gå længere ned så vi ville være meget tæt på floden. Vi valgte en rute, hvor vi gik ovenpå. Det var en vild og lidt skræmmende oplevelse, at stå på en lille gangbro imens de enorme kræfter der er i vandfaldene var lige under vores fødder.
Iguazu Falls skal opleves så selv billeder eller ord kan ikke retfærdiggøre dette smukke syn. Vi var heldige med vejret, solen skinnede fra en skyfri himmel og kameraet var på overarbejde.
Læs her om vores oplevelser til Igazu Falls fra Brasiliens siden.
Entre fra DKK 80. Der findes forskellige billettyper, med mulighed for at kombinere et besøg ved vandfaldene fra begge lande.
2007 (juli)